
26.8.:  Årsmøte og Temamøte. Anne Helene Moksnes: «Franz av Assisi»
Omtale:
Fortellingen om Frans av Assisi berører fortsatt. Tilhørerne blir kjent med Frans' liv og virke. Han er aktuell og universell 800 år etter sin levetid. 

16.9.: Arne Willy Dahl: «Titanic-katastrofen 114 år etter”
Omtale:
Titanic-katastrofen er blitt behandlet i tallrike bøker og flere filmer. Men er den riktig fremstilt og forstått? Arne Willy Dahl vil forsøke å bringe oss et skritt videre i forståelsen av hva som hendte.

30.9.: Geir Gundersen: «Mi sorg er lys»
Omtale:
 I boka «Mi sorg er lys» skriver Geir Gundersen blant annet: “Eg vil skrive ut sorga mi. Eg vil skrive medan eg er i sorg. Eg vil skrive om Liv og Geir, om vegen vår gjennom Livs sjukdom og død. Eg vil skrive ut kjærleiken som er sterkare enn døden”. I foredraget blir det stilt noen spørsmål, bl.a.:
Kva skjer med to menneske som lever ilag når den eine blir alvorleg sjuk og døyr?

14.10.: Kjell Martin Moksnes: «En av Dikemarks best bevarte hemmeligheter»
Omtale:
Etter at Dikemark sykehus har vært i drift i 121 år, flytter de siste pasientene ut fra sykehuset den 14. oktober i år. Tidligere avdelingsoverlege Kjell Martin Moksnes har arbeidet 40 år ved Dikemark sykehus og er nå engasjert i sykehusmuseet. Han vil dele med oss en eller kanskje flere hemmeligheter som har vært lite kjent fra Dikemarks 121 år gamle historie.

28.10: Wenche Iversen: «Menneskemøter i psykiatrien»
Omtale: 
Etter å ha jobbet 40 år i psykiatrien reflekterer Wenche Iversen over de menneskene hun har møtt på sin vei, og som har lært henne noe og også gitt henne mye.

11.11.: Kjell-Henrik Hendrichs: «Malta – Et historisk veikryss i Middelhavet»
Omtale:
Øya Malta er et «kulturelt veikryss» som har vært besøkt av og styrt av en rekke kulturer. Også nordmenn har vært der med sin innflytelse. Den meste kjente makthaver er kanskje Johanitterordenen, en munke- og ridderorden som er tusen år gammel og som spilte en vesentlig rolle i kirkens historie og kampene mot islam. Den ble utviklet på korstogstiden, og lever den dag i dag. Men nå er den en skygge av seg selv. Bli med på europeisk kulturhistorie.

25.11.: Sigbjørn Johnsen: «Je har skrivi ei bok – Om Hans Børli»
Omtale:
«Je har skrivi ei bok» sa Hans Børli om sin første diktsamling, Tyrielden, som kom ut i 1945.
 Børli er en av våre mest folkekjære diktere. Sigbjørn Johnsen tar oss med inn i hans dikterverden.

